
REFERAT

   Privind schimbarea destinaţiei imobilelor (clădiri şi terenuri)  proprietatea publică a Municipiului Timişoara în care şi-a desfăşurat activitatea Liceul Tehnologic Agricol “Petru Botis” situat în Timişoara, str.Calea Aradului nr.56, din spaţiu pentru învăţământ în spaţiu-campus de interes public pentru desfăşurarea activitaţilor recreative, sportive, culturale şi funcţiuni complementare acestora

    Se supune spre analiză Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale- Compartiment Şcoli, privind schimbarea destinaţiei imobilelor (clădiri şi terenuri) proprietatea publică a Municipiului Timişoara în care şi-a desfăşurat activitatea Liceul Tehnologic Agricol “Petru Botiş” situat în Timişoara, str.Calea Aradului nr.56 înscris în CF nr. 404344, provenit din CF vechi nr.18232, cu top nr.23490/2 Timişoara, din spaţiu pentru învăţământ în spaţiu-campus de interes public pentru desfăşurarea activitaţilor recreative, sportive, culturale şi funcţiuni complementare acestora
    Conform prevederilor art. 112 alin.(2) din Legea nr. 1/2011 a educaţiei naţionale, “terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale.”
  Având în vedere prevederile art. 112 alin.6 din Legea 1/2011 privind educaţia naţională: 
„Schimbarea destinaţiei bazei material a instituţiilor şi unităţilor de învăţământ preuniversitar de stat se poate face de către autorităţile administraţiei publice locale, numai cu avizul conform al ministrului educaţiei, cercetării, tineretului şi sportului. În caz contrar, actele de schimbare a destinaţiei bazei materiale sunt nule de drept, iar fapta constituie infracţiune şi se pedepseşte conform legii penale.”
    Imobilul situat în Timişoara, str. Calea Aradului nr.56, înscris în CF nr. 404344 Timişoara  provenit din CF vechi nr.18232, cu top nr. 23490/2 a trecut în domeniul public al Municipiului Timişoara în baza Protocolului predare-preluare nr. SC2000-001481/01.02.2001 încheiat între Inspectoratul Şcolar Judeţean Timiş şi Primaria Municipiului Timişoara, conform Legii Învăţământului nr.84/1995 art.166, alin.4 modificat în baza art.1 din O.U.G. nr.30/14.04.2000 şi este compus dintr-un corp A- clădire  şcoala S+P+2E, corp B- sală de sport, corp C+ corp D- centrală termică +atelier+spălătorie, corp I- ateliere, corp E-cantină P, corp F-post trafo P, corp H- cămin P+3E, corp G –magazii P, corp M- remiza tablă P (baracă metalică), seră şi teren construit şi neconstruit în suprafaţă de 31312 mp.
     Prin Hotărârea Consiliului Local al Municipiului Timişoara nr.65/2015, începând cu anul şcolar 2015-2016, activitatea Liceului Tehnologic Agricol “Petru Botis” a fost comasată cu activitatea Colegiului Silvic” Casa Verde”,situat pe Aleea Pădurea Verde nr.5. Unitatea şcolară rezultată în urma comasării, va avea sediul la Colegiul Silvic” Casa Verde” situat pe Aleea Pădurea Verde nr.5.
Astfel, sediul Liceului Tehnologic Agricol “Petru Botiş”,situat în Municipiul Timişoara,str.Calea Aradului nr.56, rămâne liberă.
      Prin Hotărârea Consiliului Local al Municipiului Timişoara nr.329/31.07.2015 s-a aprobat: 
- schimbarea destinaţiei imobilului ce aparţine Liceului Tehnologic Agricol “Petru Botiş” -clădire şcoala S+P+2E şi a terenului  aferent în suprafaţă de 4314 mp din totalul de 31312 mp, situat în  Timişoara str.Calea Aradului nr.56, înscris în CF nr. 404344 Timişoara provenit din CF vechi nr.18232, cu top nr. 23490/2, proprietatea publică a Municipiului Timişoara, cu destinaţia de unitatea de învăţământ preuniversitar de stat, a Liceului Tehnologic Agricol “Petru Botis”, în care şi-a desfăşurat activitatea unitatea de învăţământ în spaţiu pentru desfăşurarea activităţii Inspectoratului Şcolar Judeţean Timiş şi a Casei Corpului Didactic, celelalte imobile ( clădiri şi terenuri) ale unitaţii de învăţământ rămând libere;
- trecerea din proprietatea publică a Municipiului Timişoara în proprietatea publică a statului şi în administrarea Ministerului Educaţiei Naţionale;
     Clădirile rămase libere, exclusiv corp A -clădire şcoala, în care şi-a desfăşurat activitatea Liceul Tehnologic Agricol “Petru Botis” situat în Timişoara, str. Calea Aradului nr.56, înscris în CF nr. 404344 Timişoara provenit din CF vechi nr.18232, cu top nr.23490/2, proprietatea publică a  Municipiului Timişoara cuprind:
corp B- sala de sport, corp C+ corp D- centrala termică +atelier+spălătorie, corp I- ateliere, corp E- cantină P, corp F-post trafo P, corp H-cămin P+3E, corp G –magazii P, corp M- remiză tablă P( baracă metalică), seră şi teren în suprafată de 26998 mp din totalul de 31312 mp, conform Planului de amplasare şi delimitare ataşat.
    Primăria Municipiului Timişoara prin Direcţia Instituţii Şcolare, Medicale, Sportive şi Culturale, în imobilul situat în Timişoara, str.Calea Aradului nr.56, rămas în proprietatea sa şi în administrarea consilului local în care şi-a desfăşurat activitatea Liceul Tehnologic Agricol “Petru Botiş” doreşte crearea unui campus de interes public cu activităţi recreative, sportive, culturale şi funcţiuni complementare acestora.
   
 Având în vedere cele expuse mai sus, supunem spre analizare şi aprobare Consiliului Local:
Propunem emiterea unei hotărâri de consiliu local prin care să se aprobe schimbarea destinaţiei imobilului compus din construcţii şi teren  în suprafaţă de 26998 mp din totalul de 31312 mp, conform Planului de amplasare şi delimitare ataşat, proprietatea publică a Municipiului Timişoara în care şi-a desfăşurat activitatea Liceul Tehnologic Agricol “Petru Botis” situat în Timişoara, str.Calea Aradului nr.56 înscris în CF nr. 404344, provenit din CF vechi nr.18232, cu top nr. 23490/2 Timişoara, din spaţiu pentru învăţământ în spaţiu-campus de interes public pentru desfăşurarea activitaţilor recreative, sportive, culturale şi funcţiuni complementare acestora
Gestionarea activităţilor ce se vor desfăşura se va face prin Direcţia Instituţii Şcolare, Medicale, Sportive şi Culturale din cadrul Primăriei Municipiului Timişoara.
     VICEPRIMAR,                                                                                  Pt. SECRETAR,                                                                    
      Dan Diaconu                                                                                       Simona Drăgoi


       Pt.DIRECTOR,                                                                                 
      Mihai Ioan Costa                                                                                            
                                                                                                                                                                                                                                                                                                           
         CONSILIER,
         Anca Laudatu

   Pt.DIRECTOR D.C.T.D.D.,        						                                 
         Laura Koszegi                                                                      		                       

      ŞEF BIROU TERENURI,		                                                          
               Călin Pîrva  
                                                                                    Avizat,
              Serviciul juridic

           
                                                                                   
    


		FO 53-01, ver. 2
